** מח"ט עכו**

**שם התוכנית: לאן מכאן?**

**רציונאל ותיאור:**

מטרת התוכנית היא: חשיפה הדרגתית של כלל תלמידי בית הספר לאפשרויות תעסוקתיות / לימודיות עתידיות.

התלמידים יבקרו במקומות שיכולים להוות עבורם 'הדבר הבא' על פי השלב הרלוונטי לגילם.

**שכבת י'** חשיפה למקומות שיכולים להוות רלוונטיים למחויבות אישית (מכבי-אש, מד"א וכד').

**שכבת יא'** ביקור באקדמיה, **שכבת יב'** הכשרות מקצועיות הדורשות 12 שנות לימוד.

לאחר החשיפה יהיה המשך עיסוק בנושא באמצעות לוחות קיר בית ספריים, דוגמאות לתחומי עיסוק, הכרות ומפגשים עם אנשים מהקהילה / בוגרים שבחרו אפיק תעסוקה דומה וכיוצ"ב.

**מרכיב תפיסה עיקרי:**

* עוגנים בעתיד – פיתוח סכמה ציפייתית

**מרכיבי תפיסה נוספים:**

* תיקון הלב – חוויות הצלחה.
* עוגנים בעתיד- כישורי חיים.

**דוגמא מבית ספר מח"ט עכו:**

בעקבות בית מדרש סביב עוגנים בעתיד והבנת נושא סכימה צפייתית ואחריות המחנכים באימון שריר החלומות ופיתוח תמונות עתיד לחניכים, בחרו מורי בית הספר לחשוף את התלמידים לאפשרויות לימודים שונות.

* כיתות י"ב:

ביקור במכללת גליל מערבי הסמוכה לבית הספר ומפגש עם ארבעה גורמים: מנהל שיווק של המכללה, ראש המכינה הקדם אקדמית, ראש היחידה ללימודי חוץ ודיקנית הסטודנטים. במהלך הביקור נחשפים התלמידים והמורים לכל אפשרויות הלמידה הרלוונטיות במכללה לבוגרי 12 שנות לימוד.

כמו כן ביקור במכללה למנהל והסבר על תחומי הלימודים האפשריים שם.

* כיתות י"א:

מפגש באוניברסיטת חיפה, מתוך תפיסה כי לתלמיד החושב על מסלול אקדמי יש בשלב זה הזדמנות להשקיע בכדי לעמוד בדרישות ולהשתלב. הביקור יכול לשמש השראה וסכימה ציפייתית. כמו כן עצם ההכרות הפיזית עם מוסד אקדמי וביקור בו יכולים להפחית את תחושת הניכור. שיחה בגובה העיניים עם מרצה מהסגל האקדמי, מפגש עם איש/אשת אקדמיה שהגיעו מהפריפריה החברתית/הגיאוגרפית יוכלו גם הם לגשר בין עולם התלמידים לבין עולם האקדמיה.

* כיתות י'

ביקור במקומות עבודה שניתן לשלב במסגרת "מחוייבות אישית"/התנדבות כמו מד"א, מכבי אש ועוד. מפגש עם אנשי מקצוע ושיחה הסוקרת את משמעות המקצוע, סדר היום, וההישגים הנדרשים להשתלבות במקצוע.

**נספחים:**

1. **טפסים, נהלים וכלי עזר.**

* להכין רשימה של מוסדות השכלה / הכשרה רלוונטים (בשלב הראשון עדיפות למקומות באזור קהילת החינוך)
* לחבר את המוסדות בהם מבקרים למטרות הביקור ולאתר דמויות שיכולות לעורר השראה או הזדהות.
* לתכנן ולהצטייד מראש בציוד לתיעוד המפגשים: צילום, סיכומים והחלפת כתובות לשמירה על קשר על מנת להמשיך בתהליך גם אחרי המפגש, לשווק ולהנכיח את הביקור במקומות הרלוונטים.

1. **מאמרים/העשרה:**

* <http://www.isef.org.il/%D7%9C%D7%9E%D7%A2%D7%9F-%D7%94%D7%A7%D7%94%D7%99%D7%9C%D7%94>
* <http://kedmasocialeducationalequality.weebly.com/149015131512-15001488149315041497148915121505149714961492.html>

1. **טיפים למחנך:**

* בעקבות מפגשי החשיפה אפשר לעשות סדנה עם תלמידים – כל תלמיד ייצר קולאז' מתוך עיתונים וכד' לגבי תמונת העתיד שהיה רוצה, משם אפשר להמשיך ולפתוח בשיחה אישית, איך מגיעים לשם? מה אני צריך כדי לעמוד בדרישות?

1. **משפטים שתלמידים/מורים אומרים בהקשר לתוכנית:**

מורה במהלך סיור י"ב במכללה האקדמית גליל מערבי: "רואים? נשארה לכם רק עוד חצי שנה לסיים 12 שנות לימוד. אל תוותרו עכשיו! תראו כמה אפשרויות יש למי שמסיים. תגיעו, תשקיעו. אני איתכם ואנחנו נסיים ונצליח!"